**Siang-ke̍k-chú** (Hàn-jī: 雙極子; Eng-gí: *dipole*), ia̍h im-e̍k chò **tai33 pho͘51 lu1**, sī tiān-chû-ha̍k lāi-té ê chi̍t chióng bu̍t-lí mô͘-hêng.

Hun-lūi
-------

Bu̍t-lí tiān-siang-ke̍k-chú ê tiān-tiûⁿ (tò-pêng) kap bu̍t-lí chû-siang-ke̍k-chú ê chû-tiûⁿ (chiàⁿ-pêng).
Án-chiàu siang-ke̍k-chú ê pún-chit khu-hun chò nn̄g chióng: *tiān-siang-ke̍k-chú* kap *chû--siang-ke̍k-chú*. Chit nn̄g chióng tī chiok chē hong-bīn lóng ē-sái lūi-pí. 

* **Tiān-siang-ke̍k-chú** sī chi̍t siang tiān-sèng tùi-hoán (chi̍t ê sī chiàⁿ--ê, chi̍t ê sī hū--ê), tiān-liōng sio-kāng, jî-chhiáⁿ siong-keh chi̍t tōaⁿ kū-lî ê tiān-hō. Nn̄g ê tiān-hō ê liân-sòaⁿ kiò-chò siang-ke̍k-te̍k (Eng-gí: *dipole axis*).

Sì chióng chû-siang-ke̍k-chú ê bô͘-hêng kap in ê **chû-tiûⁿ**: tiám siang-ke̍k-chú (chó-siōng), chi̍t siang chû-tan-ke̍k-chú (iū-siōng), îⁿ-kho͘-á tiān-sòaⁿ lāi ê tiān-liû (chó-hā), kap solenoid lāi ê tiān-liû (iū-hā). Chia-ê bô͘--hêng bô-hān sè ê sî, sán-seng ê chû-tiûⁿ phò-bīn lóng kāng-khoán.
* **Chû-siang-ke̍k-chú** ē-sái ká-sióng sī iû chi̍t siang chû-sèng tùi-hoán (chi̍t ê sī N ke̍k, chi̍t ê sī S ke̍k), "chû-hō-liōng" sio-kāng, jî-chhiáⁿ siong-keh chi̍t tōaⁿ kū-lî ê chû-hō (ia̍h hō-chò chû-tan-ke̍k-chú). Tān-sī chû-hō kàu-taⁿ iá-bōe hō͘ lâng koan-chhek--tio̍h, mā bô si̍t-giām ē-tàng chèng-si̍t i ê chûn-chāi. Só͘-í si̍t-chè-siōng ê chû-siang-ke̍k-chú ài iōng pa̍t-hāng lâi chò i ê mô͘-hêng:
	+ Kùn-á-hêng ê khip-chio̍h ia̍h sī tòa chû-tiûⁿ ê mi̍h-kiāⁿ (chhiūⁿ tē-kiû kap chiok chē thian-thé) ē-sái khòaⁿ-chò sī chû-siang-ke̍k-chú.
	+ Chi̍t ê thong tiān-liû ê îⁿ-kho͘-á tiān-sòaⁿ iah-sī solenoid.
	+ Liōng-chú le̍k-ha̍k tiong, ū chi̍t-kóa-á ki-pún lia̍p-chú pún-sin tō sī chû-siang-ke̍k-chú, in-ūi in ū chi̍t ê lōe-chāi sèng-chit — chū-soân.

Lán mā ē-sái khu-hun *bu̍t-lí siang-ke̍k-chú* kap *tiám siang-ke̍k-chú.*

* **Bu̍t-lí siang-ke̍k-chú** (Eng-gí: *physical dipole*) sī iû bu̍t-lí si̍t-thé (tiān-hō, tiān-liû) kò͘-sêng--ê.

* **Tiám siang-ke̍k-chú** (Eng-gí: *point dipole*) sī bu̍t-lí siang-ke̍k-chú ê kīn-sū.

|  |  |
| --- | --- |
| Bu̍t-lí tiān-siang-ke̍k-chú ê nn̄g ke̍k óa siuⁿ kīn ê sî, tō ē kīn-sū chò tiám tiān-siang-ke̍k-chú. | Bu̍t-lí chû-siang-ke̍k-chú ê nn̄g ke̍k óa siuⁿ kīn ê sî, tō ē kīn-sū chò tiám chû-siang-ke̍k-chú. |

Siang-ke̍k-kí
-------------

Put-koán sī tó chi̍t chióng siang-ke̍k-chú, lóng ē-sái iōng **siang-ke̍k-kí** (Hàn-jī: 雙極矩; Eng-gí: *dipole moment*) lâi biâu-su̍t. Siang-ke̍k-kí tī sò͘-ha̍k siōng sī chi̍t ê hiòng-liōng, ū hong-hiòng kap tōa-sè.

### Tiān-siang-ke̍k-kí

Bu̍t-lí tiān-siang-ke̍k-chú ê siang-ke̍k-kí {\displaystyle {\boldsymbol {p}}} iōng sò͘-ha̍k-sek lâi tēng-gī tō sī 



p

=
q

d

,

{\displaystyle {\boldsymbol {p}}=q{\boldsymbol {d}},}

{\displaystyle {\boldsymbol {p}}=q{\boldsymbol {d}},}kî-tiong {\displaystyle q} sī ta̍k ê tiān-hō tiān-liōng ê choa̍t-tùi-tat, {\displaystyle {\boldsymbol {d}}} sī tùi hū tiān-hō kàu chiàⁿ tiān-hō ê ūi-î hiòng-liōng. Só͘-í, tiān-siang-ke̍k-chú ê hong-hiòng tō sī hū tiān-hō kàu chiàⁿ tiān-hō ê hong-hiòng, tiān-siang-ke̍k-chú ê tōa-sè tō sī nn̄g t tiān-hō ê iān-liōng sêng in ê kū-lî, tō sī {\displaystyle p=qd}. Tiān-siang-ke̍k-kí ê SI tan-ūi sī coulomb-kong-chhioh.

### Chû-siang-ke̍k-kí

Bu̍t-lí chû-siang-ke̍k-chú ê siang-ke̍k-kí {\displaystyle {\boldsymbol {m}}} (ê ū lâng iōng Hi-lia̍p jī-bó {\displaystyle {\boldsymbol {\mu }}}) iōng sò͘-ha̍k-sek lâi tēng-gī tō sī 



m

=
I

a

,

{\displaystyle {\boldsymbol {m}}=I{\boldsymbol {a}},}

{\displaystyle {\boldsymbol {m}}=I{\boldsymbol {a}},}kî-tiong {\displaystyle I} sī ta̍k ê lâu tī kho͘-á lāi ê tiān-liû tōa-sè, {\displaystyle {\boldsymbol {a}}} sī kho͘-á ê bīn-chek hiòng-liōng ({\displaystyle {\boldsymbol {a}}} ê tōa-sè téng-î kho͘-á ê bīn-chek, {\displaystyle {\boldsymbol {a}}} ê hong-hiòng ài iōng chiàⁿ-chhiú hoat-chek lâi koat-tēng: nā lí kā chiàⁿ-chhiú pí-chhut "chán" ê chhiú-sè, tōa-thâu-bó tō sī {\displaystyle {\boldsymbol {a}}} ê hong-hiòng, chhun ê sì ki chéng-thâu tō sī tiān-liû ê hong-hiòng.)

Siang-ke̍k-chú sán-seng ê tiûⁿ
------------------------------

Siang-ke̍k-chú siū-tio̍h ê le̍k-kí
----------------------------------

Tiān-siang-ke̍k-chú khǹg tī chiâu-ûn tiān-tiûⁿ {\displaystyle {\boldsymbol {E}}} ê sî, siang-thâu ê tiān-hō ê siū-tio̍h tōa-sè sio-kāng, hong-hiòng tò-thâu ê la̍t, só͘-í kui-ē tiān-siang-ke̍k-chú ē siū-tio̍h le̍k-kí {\displaystyle {\boldsymbol {\tau }}}, jî-chhiáⁿ kè-sǹg ê kiat-kó sī 



τ

=

p

×

E

.

{\displaystyle {\boldsymbol {\tau }}={\boldsymbol {p}}\,{\boldsymbol {\times }}\,{\boldsymbol {E}}.}

{\displaystyle {\boldsymbol {\tau }}={\boldsymbol {p}}\,{\boldsymbol {\times }}\,{\boldsymbol {E}}.}Chû-siang-ke̍k-chú khǹg tī chiâu-ûn chû-tiûⁿ {\displaystyle {\boldsymbol {B}}} ê sî, kho͘-á ê múi chi̍t tōaⁿ lóng ê siū-tio̍h tōa-sè bô-kâng ê la̍t, tān-sī chéng-thé lâi khòaⁿ, kho͘-á nn̄g pêng ē siū-tio̍h hong-hiòng tò-thâu ê la̍t, só͘-í kui-ē chû-siang-ke̍k-chú ē siū-tio̍h le̍k-kí {\displaystyle {\boldsymbol {\tau }}}, jî-chhiáⁿ kè-sǹg ê kiat-kó sī 



τ

=

m

×

B

.

{\displaystyle {\boldsymbol {\tau }}={\boldsymbol {m}}\,{\boldsymbol {\times }}\,{\boldsymbol {B}}.}

{\displaystyle {\boldsymbol {\tau }}={\boldsymbol {m}}\,{\boldsymbol {\times }}\,{\boldsymbol {B}}.}

Hun-chú siang-ke̍k-chú
----------------------

In-ūi chiok chē hun-chú téng-koân ê chiàⁿ, hū tiān-hō hun-pò͘ bô chiâu-ûn, só͘-í in lóng ū siang-ke̍k-kí, chit khoán hun-chú lán kā hō-chò ke̍k-sèng hun-chú. Chhiūⁿ hut-hòa-khing (HF) tō sī ke̍k-sèng hun-chú, i ê hut-sò͘ hit-pêng ê hū tiān-hō bi̍t-tō͘ khah koân, chúi-sò͘ hit-pêng ê chiàⁿ tiān-hō bi̍t-tō͘ khah koân.

O-lân bu̍t-lí hòa-ha̍k ka Peter J. Debye sī tē-it ê kóng-hoàn gián-kiú hun-chú ke̍k-sèng ê kho-ha̍k-ka. Ūi-tio̍h beh piáu-chiong i ê kòng-hiàn, hun-chú siang-ke̍k-chú ê tan-ūi hőng hō-miâ chò debye, hû-hō sī D.

Àn-chiàu siang-ke̍k-chú hêng-sêng ê goan-in, ē-sái hūn chò kúi-nā lūi:

### Éng-kiú siang-ke̍k-chú

### Sùn-sî siang-ke̍k-chú

### Iú-tō siang-ke̍k-chú

Liōng-chú le̍k-ha̍k tiōng ê siang-ke̍k-chú ūn-sǹg-chú
-----------------------------------------------------

1. 1 2  Jearl Walker, David Halliday, Robert Resnick (2014), *Fundamentals of physics* (10th ed.)*.* John Wiley & Sons. pp. 635–637. ISBN 978-1-118-23072-5.
2. ↑  Jearl Walker, David Halliday, Robert Resnick (2014), *Fundamentals of physics* (10th ed.)*.* John Wiley & Sons. pp. 635–637. ISBN 978-1-118-23072-5.